CELEX: 62008CN0405
Language: el
Date: 2008-09-18 00:00:00
Title: Υπόθεση C-405/08: Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 18 Σεπτεμβρίου 2008 , Ingeniørforeningen i Danmark, ως εντολοδόχος του Bertram Holst κατά Dansk Industri, ως εντολοδόχος της Babcock & Wilcox Vølund ApS

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/22
            
         Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 18 Σεπτεμβρίου 2008, Ingeniørforeningen i Danmark, ως εντολοδόχος του Bertram Holst κατά Dansk Industri, ως εντολοδόχος της Babcock & Wilcox Vølund ApS
   (Υπόθεση C-405/08)
   (2008/C 301/35)
   Γλώσσα διαδικασίας: η δανική
   Αιτούν δικαστήριο
   Vestre Landsret
   Διάδικοι στην υπόθεση της κύριας δίκης
   
      Προσφεύγων/ουσα: Ingeniørforeningen i Danmark, ως εντολοδόχος του Bertram Holst
   
      Καθού/καθής: Dansk Industri, ως εντολοδόχος της Babcock & Wilcox Vølund ApS
   Προδικαστικά ερωτήματα
   
               1)
            
            
               Οι διάδικοι διαφωνούν ως προς το κατά πόσον η οδηγία περί ενημερώσεως και διαβουλεύσεως των εργαζομένων (1) έχει ορθώς μεταφερθεί στο εσωτερικό δίκαιο με τη Συμφωνία Συνεργασίας μεταξύ της DA και της LO. Ζητείται εν προκειμένω να διευκρινισθεί αν οι κοινοτικοί κανόνες επιτρέπουν μεταφορά της οδηγίας στο εσωτερικό δίκαιο κατά τέτοιο τρόπο ώστε κατηγορίες εργαζομένων να καλύπτονται από συλλογική σύμβαση μεταξύ μερών που δεν εκπροσωπούν την οικεία επαγγελματική κατηγορία, όταν η συλλογική σύμβαση δεν ισχύει για την οικεία επαγγελματική κατηγορία;
            
         
               2)
            
            
               Υπό την προϋπόθεση ότι η οδηγία 2002/14/ΕΚ έχει ορθώς μεταφερθεί στο εσωτερικό δίκαιο με τη Συμφωνία Συνεργασίας μεταξύ της DA και της LO ως προς τον ΗΒ, ζητείται να διευκρινισθεί αν το άρθρο 7 έχει ορθώς μεταφερθεί στο εσωτερικό δίκαιο, όταν μπορεί να ληφθεί ως δεδομένο ότι η Συμφωνία Συνεργασίας δεν περιέχει κανένα υψηλότερο επίπεδο προστασίας από απόλυση για ορισμένες επαγγελματικές κατηγορίες.
            
         
               3)
            
            
               Υπό την προϋπόθεση ότι ο BH καλύπτεται από τον νόμο για τη μεταφορά της οδηγίας στο εσωτερικό δίκαιο, ζητείται να διευκρινισθεί αν η φράση του άρθρου 7 της οδηγίας «προστασίας και εγγυήσεων επαρκών ώστε να μπορούν να επιτελούν απερίσπαστοι τα καθήκοντά τους που τους έχουν ανατεθεί» επιτρέπει τη μεταφορά του άρθρου 7 της οδηγίας με το άρθρο 8 του νόμου, το οποίο έχει την ακόλουθη διατύπωση: «Οι εκπρόσωποι, που πρέπει να ενημερώνονται και να ακούγονται εξ ονόματος των μισθωτών, προστατεύονται από απόλυση ή άλλους περιορισμούς ως προς την επαγγελματική τους κατάσταση όπως ακριβώς οι συνδικαλιστικοί εκπρόσωποι στον ίδιο ή αντίστοιχο εργασιακό τομέα», όταν η μεταφορά στο εσωτερικό δίκαιο δεν περιέχει ένα υψηλότερο επίπεδο προστασίας από απόλυση για επαγγελματικές κατηγορίες που δεν καλύπτονται από συλλογική σύμβαση;
            
         
      (1)  ΕΕ L 80, σ. 29.